pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 90 ปี กรมธนารักษ์
วันพฤหัสบดีที่ 18 พฤษภาคม 2566
18/05/2566
กรมธนารักษ์เปิดจ่ายแลกเหรียญกษาปณ์ที่ระลึก 90 ปี กรมธนารักษ์
กรมธนารักษ์จัดทําเหรียญกษาปณ์ที่ระลึก 90 ปี กรมธนารักษ์ เพื่อเฉลิมพระเกียรติ สํานึกในพระมหากรุณาธิคุณ และเผยแพร่พระเกียรติคุณพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัวให้แผ่ไพศาลไปทั้งภายในประเทศประเทศ และเป็นที่ระลึก
กรมธนารักษ์ กระทรวงการคลัง จัดทําเหรียญกษาปณ์ที่ระลึก 90 ปี กรมธนารักษ์ เพื่อเฉลิมพระเกียรติ สํานึกในพระมหากรุณาธิคุณ และเผยแพร่พระเกียรติคุณพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัวให้แผ่ไพศาลไปทั้งภายในประเทศและนานาประเทศ และเป็นที่ระลึก รวมทั้งเผยแพร่ประชาสัมพันธ์ภารกิจของกรมธนารักษ์ให้เป็นที่รู้จักแพร่หลายทั่วไป
วันนี้ (18 พฤษภาคม 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า เนื่องในโอกาสครบ 90 ปี กรมธนารักษ์ ในวันที่ 23 พฤษภาคม 2566 กระทรวงการคลังได้อนุมัติให้กรมธนารักษ์จัดทําเหรียญกษาปณ์ที่ระลึก 90 ปี กรมธนารักษ์ โดยจัดทํา จํานวน 2 ประเภท ดังนี้
• เหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทขัดเงา ขนาดเส้นผ่าศูนย์กลาง 32 มิลลิเมตร น้ําหนัก 15 กรัม จํานวนผลิตไม่เกิน 100,000 เหรียญ ราคาจําหน่ายเหรียญละ 200 บาท พร้อมตลับ ใบรับรองและกล่อง
• เหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ขนาดเส้นผ่าศูนย์กลาง 32 มิลลิเมตร น้ําหนัก 15 กรัม จํานวนผลิตไม่เกิน 1,000,000 เหรียญ ราคาจ่ายแลกเหรียญละ 20 บาท พร้อมตลับ
โดยมีลวดลายของเหรียญกษาปณ์ที่ระลึกในโอกาสดังกล่าว ดังนี้
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงฉลองพระองค์ชุดสากล ทรงประดับเหรียญที่ระลึกในการเสด็จพระราชดําเนินเยือนสหรัฐอเมริกาและทวีปยุโรป ของพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ภายในวงขอบเหรียญเบื้องล่าง มีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปเครื่องหมายราชการของกรมธนารักษ์ ภายในวงขอบเหรียญเบื้องบนมีข้อความว่า “๙๐ ปี กรมธนารักษ์ ๒๓ พฤษภาคม ๒๕๖๖” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย” โดยมีลายไทยประดิษฐ์คั่นระหว่างข้อความเบื้องบนกับเบื้องล่างทั้งสองข้าง
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 23 พฤษภาคม 2566 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่งทั้งนี้
สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-SME D Bank หารือ กสม. ส่งเสริมเอสเอ็มอีดำเนินธุรกิจสอดคล้องสิทธิมนุษยชน คำนึงถึงกลุ่มผู้มีส่วนได้ส่วนเสีย ส่งต่อประโยชน์แก่ทุกภาคส่วน
วันพฤหัสบดีที่ 18 พฤษภาคม 2566
18/05/2566
SME D Bank หารือ กสม. ส่งเสริมเอสเอ็มอีดําเนินธุรกิจสอดคล้องสิทธิมนุษยชน คํานึงถึงกลุ่มผู้มีส่วนได้ส่วนเสีย ส่งต่อประโยชน์แก่ทุกภาคส่วน
SME D Bank พร้อมคณะผู้บริหาร เข้าพบกรรมการสิทธิมนุษยชนแห่งชาติ พร้อมด้วยรองเลขาธิการคณะกรรมการสิทธิมนุษยชนแห่งชาติ เพื่อหารือแนวทางการประสานความร่วมมือส่งเสริมให้ผู้ประกอบการเอสเอ็มอี ดําเนินธุรกิจที่สอดคล้องกับหลักการสิทธิมนุษยชน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank พร้อมคณะผู้บริหาร เข้าพบ นางสาวปิติกาญจน์ สิทธิเดช กรรมการสิทธิมนุษยชนแห่งชาติ (กสม.) พร้อมด้วย นางสาวรตญา กอบศิริกาญจน์ รองเลขาธิการคณะกรรมการสิทธิมนุษยชนแห่งชาติ และเจ้าหน้าที่ เพื่อหารือแนวทางการประสานความร่วมมือส่งเสริมให้ผู้ประกอบการเอสเอ็มอี ดําเนินธุรกิจที่สอดคล้องกับหลักการสิทธิมนุษยชน รวมถึงปัจจัยสนับสนุนการดําเนินธุรกิจให้แก่ผู้ประกอบการเอสเอ็มอี ที่ดําเนินธุรกิจตามเกณฑ์มาตรฐาน โดยเป็นการต่อยอดและขยายผลการสนับสนุนผู้ประกอบการเอสเอ็มอี จากปีที่ผ่านมา ธนาคารเข้าร่วมโครงการ “HUMAN RIGHTS AWARDS 2022” ณ ห้องรับรอง 703 สํานักงานคณะกรรมการสิทธิมนุษยชนแห่งชาติ (สํานักงาน กสม.) เมื่อเร็ว ๆ นี้
ทั้งนี้ SME D Bank ธนาคารเพื่อเอสเอ็มอีไทย ให้ความสําคัญกับสิทธิมนุษยชนของทุกกลุ่มผู้มีส่วนได้ส่วนเสียอย่างจริงจังและต่อเนื่อง ในฐานะองค์กรที่มุ่งมั่นตามพันธกิจ “เติมทุนคู่พัฒนา” เคียงข้างสนับสนุนเอสเอ็มอีไทย เพิ่มขีดความสามารถก้าวสู่ความสําเร็จ ส่งต่อคุณประโยชน์แก่ทุกภาคส่วน ก่อให้เกิดการสร้างงาน สร้างอาชีพ สร้างรายได้ สร้างสังคมและเศรษฐกิจโดยรวมของประเทศสู่การเติบโตอย่างเข้มแข็งและยั่งยืน
รัฐบาลไทย-ข่าวทำเนียบรัฐบาล-กระทรวง อว. สนับสนุนทุน 1 พันล้านบาท ขับเคลื่อน "กองทุนอินโนเวชั่นวัน" หนุนสตาร์ทอัพ SMEs สร้างเศรษฐกิจไทยเข้มแข็ง
วันพฤหัสบดีที่ 18 พฤษภาคม 2566
กระทรวง อว. สนับสนุนทุน 1 พันล้านบาท ขับเคลื่อน "กองทุนอินโนเวชั่นวัน" หนุนสตาร์ทอัพ SMEs สร้างเศรษฐกิจไทยเข้มแข็ง
กระทรวง อว. สนับสนุนทุน 1 พันล้านบาท ขับเคลื่อน "กองทุนอินโนเวชั่นวัน" หนุนสตาร์ทอัพ SMEs สร้างเศรษฐกิจไทยเข้มแข็ง
วันที่ 28 เม.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดตัวโครงการ "กองทุนอินโนเวชั่นวัน" ระหว่าง สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) และสภาอุตสาหกรรมแห่งประเทศไทย (ส.อ.ท.) โดยได้รับทุนสนับสนุนจํานวน 1 พันล้านบาทจากกองทุนส่งเสริมวิทยาศาสตร์ วิจัยและนวัตกรรม (ววน.) ระยะเวลา 3 ปี สนับสนุนสตาร์ทอัพรุ่นใหม่ที่มีนวัตกรรม SMEs ส่งเสริม พัฒนาให้เติบโต เพื่อสร้างความแข็งแกร่งให้อุตสาหกรรมไทย ที่ศูนย์การประชุมแห่งชาติสิริกิติ์
ศ.(พิเศษ) ดร.เอนก กล่าวว่า ประเทศไทยมาได้ไกลมากในช่วง 30 ปีที่ผ่านมา เมื่อ 12 ปีที่แล้ว ขนาดเศรษฐกิจของไทยใหญ่เป็นที่ 35 ของโลก ปัจจุบันเราไต่ขึ้นมาเป็นอันดับที่ 24 ของโลก โดยความเจริญก้าวหน้านี้มีผลมาจากการจัดสรรงบด้านการวิจัยและพัฒนา (R&D) ที่มีสัดส่วนเพิ่มขึ้นมาโดยตลอด ทั้งในส่วนของภาครัฐและเอกชน โดยเฉพาะภาคเอกชน ภาคธุรกิจ นวัตกรรมมีการลงทุนในด้านนี้มากถึง 70-80% จนขณะนี้ R&D ของไทยอยู่ที่ 1.3% ของ GDP (Gross Domestic Product) และตั้งเป้าว่าในปี 2570 ไทยเราจะมีสัดส่วนของ R&D ที่ 2.0% ของ GDP นี่เป็นหมุดหมายของประเทศที่พัฒนาแล้ว งบการวิจัย 1 พันล้านบาท ที่ อว. มอบให้ในการจัดทําโครงการนี้จะไม่สูญเปล่า เพราะภาคเอกชน ธุรกิจ สตาร์ทอัพจะเป็นส่วนช่วยผลักดับงบนี้ให้เกิดประโยชน์กลับคืนสู่ประเทศอย่างสูงสุด และจะได้กลับคืนมาเป็นเท่าตัว หลายธุรกิจของคนไทยเป็นธุรกิจระดับโลก ชี้ให้เห็นว่าคนไทยเก่ง มีความสามารถ เป็นผู้ประกอบการที่ดี และเป็นนวัตกร
“กระทรวง อว. จะเป็นกระทรวงแห่งการปฏิบัติ การพัฒนา ไม่ใช่มุ่งเน้นแต่ด้านวิชาการอย่างเดียว เมื่อก่อนเราทํางานวิจัยที่เน้นทางด้านวิชาการ มุ่งทําจากด้านอุปทาน (Supply side) หรือคิดแต่ว่าตนเองอยากจะทําอะไร แต่ปัจจุบันเราต้องเปลี่ยนไปทําจากด้านอุปสงค์ (Demand side) หรือดูจากความต้องการของสังคมมากขึ้น โดยเฉพาะจากภาคธุรกิจ ธุรกิจจะเป็นตัวบอกว่าเราเองว่าต้องทําอะไร กองทุนอินโนเวชั่นวัน จึงถือว่าเป็นการนํางบประมาณมารวมกําลังระหว่างภาครัฐและเอกชน ซึ่งจะทําให้การวิจัยและพัฒนาของไทยเติบโตอย่างทวีคูณ ด้วยกองทัพของนักอุตสาหกรรม ที่ไม่เพียงแต่จะทําให้ธุรกิจก้าวหน้าเท่านั้น แต่ทําให้ประเทศไทยก้าวหน้าไปด้วย” ศ.(พิเศษ) ดร.เอนก กล่าว
ด้าน รศ.ดร.ปัทมาวดี โพชนุกุล ผอ.สกสว. กล่าวว่า สกสว. เป็นหน่วยงานกลางของประเทศที่มีหน้าที่ในการส่งเสริม สนับสนุน และขับเคลื่อนระบบวิจัยและนวัตกรรมของประเทศในทุกด้าน เพื่อให้เกิดการพัฒนาประเทศอย่างสมดุลและยั่งยืน โครงการกองทุนอินโนเวชั่นวัน เป็นการนํางานวิจัยมายกระดับขีดความสามารถของภาคอุตสาหกรรมไทย และสนับสนุนสตาร์ทอัพไทยให้มีการเติบโตอย่างก้าวกระโดดได้
ขณะที่ นายเกรียงไกร เธียรนุกุล ประธาน ส.อ.ท. กล่าวว่า ส.อ.ท.พร้อมสนับสนุนสตาร์ทอัพรุ่นใหม่ที่มีทักษะ ความรู้ ความสามารถ และมีฝีมือด้านเทคโนโลยีให้เติบโตภายในประเทศและสามารถก้าวไปแข่งขันกับประเทศอื่น ๆ ได้ โดยจะเชื่อมต่อธุรกิจสตาร์ทอัพที่มีนวัตกรรมเข้ากับ SMEs ภาคอุตสาหกรรมในเครือสมาชิกให้เข้ามาสนับสนุนธุรกิจ ส่งเสริมการพัฒนาให้เติบโตอย่างยั่งยืน
รัฐบาลไทย-ข่าวทำเนียบรัฐบาล-รัฐมนตรีฯ วราวุธ นำคณะผู้บริหาร ทส. บันทึกเทปถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2565
วันพฤหัสบดีที่ 18 พฤษภาคม 2566
รัฐมนตรีฯ วราวุธ นําคณะผู้บริหาร ทส. บันทึกเทปถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2565
รัฐมนตรีฯ วราวุธ นําคณะผู้บริหาร ทส. บันทึกเทปถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2565
วันที่ 8 พฤษภาคม 2565 เวลา 11.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อม เข้าร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2565 ณ สถานีวิทยุโทรทัศน์แห่งประเทศไทย (NBT) กรุงเทพมหานคร
รัฐบาลไทย-ข่าวทำเนียบรัฐบาล-ครม. อนุมัติหลักการให้ความช่วยเหลือด้านมนุษยธรรมแก่เมียนมา จากอิทธิพลพายุไซโคลน โมคา
วันพฤหัสบดีที่ 18 พฤษภาคม 2566
ครม. อนุมัติหลักการให้ความช่วยเหลือด้านมนุษยธรรมแก่เมียนมา จากอิทธิพลพายุไซโคลน โมคา
.....
ที่ประชุม ครม. (16 พ.ค. 66) อนุมัติหลักการให้กระทรวงการต่างประเทศและส่วนราชการที่เกี่ยวข้องร่วมกันพิจารณาการเพื่อให้ความช่วยเหลือด้านมนุษยธรรมแก่เมียนมากรณีพายุไซโคลนโมคา (Mocha) ซึ่งก่อตัวขึ้นในอ่างเบงกอลได้เคลื่อนตัวเข้าพื้นที่ด้านตะวันตกของเมียนมาบริเวณรัฐยะไข่ เมื่อวันที่ 11 พ.ค. 66 ทําให้เกิดพายุฝนตกหนัก น้ําท่วมเฉียบพลัน ดินโคลนถล่มและกระแสไฟฟ้าดับในหลายพื้นที่สร้างความเสียหายแก่ชีวิตและทรัพย์สินของชาวเมียนมาอย่างกว้างขวาง
.
ต่อมาในวันที่ 12 พ.ค. 66 สถานเอกอัครราชทูตเมียนมาประจําประเทศไทย ได้ส่งหนังสือถึงกระทรวงการต่างประเทศของไทย แจ้งว่าทางการเมียนมาได้เตรียมความพร้อมให้ความช่วยเหลือแก่ประชาชนที่ได้รับผลกระทบจากพายุดังกล่าว และขอรับการสนับสนุนจากไทยในกรณีที่มีเหตุจําเป็นเร่งด่วน
.
ซึ่งกระทรวงการต่างประเทศ ได้พิจารณาแล้วว่า พายุไซโคลนที่เกิดขึ้นมีความรุนแรงใกล้เคียงกับระดับซูเปอร์ไต้ฝุ่นที่รุนแรงมากกว่าพายุไซโคลนนาร์กีสที่เคยเกิดขึ้นกับเมียนมาในปี 2551 และมีโอกาสที่จะสร้างความเสียหายต่อชีวิตและทรัพย์สินชาวเมียนมาอย่างกว้างขวางและเฉียบพลัน ดังนั้น การให้ความช่วยเหลือด้านมนุษยธรรมอย่างทันท่วงทีจึงมีความจําเป็นอย่างเร่งด่วนอย่างยิ่ง
.
ส่วนงบประมาณที่จะใช้สําหรับให้การช่วยเหลือนั้น จะใช้จ่ายจากงบประมาณของส่วนราชการที่เกี่ยวข้องซึ่งได้รับการจัดสรรไว้อยู่แล้ว จึงไม่มีผลเป็นการอนุมัติงานหรือโครงการ หรือมีผลเป็นการสร้างความผูกพันต่อ ครม. ชุดต่อไป
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
!ปักหมุด “ตู้เลิฟปัง รักปลอดภัย” ช่องทางบริการถุงยางอนามัยฟรี สิทธิบัตรทอง
เคาะ! กรุงเทพฯ – ชลบุรี - สงขลา เจ้าภาพซีเกมส์ ครั้งที่ 33 และ นครราชสีมา เจ้าภาพอาเซียนพาราเกมส์ ครั้งที่ 13
หนุน “อุตสาหกรรมฮาลาล” รองรับตลาดกลุ่มประเทศมุสลิม ตั้งเป้าเพิ่มมูลค่าส่งออกขึ้นอีก 3% ภายในปีนี้
เตือน!! โควิด-19 เป็นช่วงขาขึ้น ยังไม่ผ่อนมาตรการป้องกัน เร่งฉีดวัคซีนคู่ "ไข้หวัดใหญ่-โควิด" ลดป่วยหนัก – เสียชีวิต
GDP ไทยไตรมาสแรก ปี 66 โต 2.7% จากปัจจัยหลักท่องเที่ยวฟื้นตัว ช่วยหนุนภาคการบริการ
รัฐบาลไทย-ข่าวทำเนียบรัฐบาล-​“ทิพานัน”เผย “พล.อ.ประยุทธ์”ปลื้มงาน SUBCON THAILAND 2023 สร้างมูลค่าการซื้อขายชิ้นส่วนอุตสาหกรรม 2 หมื่นล้านบาท
วันเสาร์ที่ 27 พฤษภาคม 2566
27/05/2566
​“ทิพานัน”เผย “พล.อ.ประยุทธ์”ปลื้มงาน SUBCON THAILAND 2023 สร้างมูลค่าการซื้อขายชิ้นส่วนอุตสาหกรรม 2 หมื่นล้านบาท
​“ทิพานัน”เผย “พล.อ.ประยุทธ์”ปลื้มงาน SUBCON THAILAND 2023 สร้างมูลค่าการซื้อขายชิ้นส่วนอุตสาหกรรม 2 หมื่นล้านบาท หนุนเอสเอ็มอีไทยเข้มแข็ง สู่ผู้นําระดับนานาชาติ
วันนี้ 27 พ.ค. 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอช นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ ยินดีผลการจัดงาน SUBCON THAILAND 2023 ระหว่างวันที่ 10 - 13 พฤษภาคม ที่ผ่านมาที่ บีโอไอร่วมกับองค์กรพันธมิตรเพื่อแสดงศักยภาพของอุตสาหกรรมรับช่วงการผลิตไทย โดยในงานมีผู้ผลิตชิ้นส่วนอุตสาหกรรมมาร่วมออกงานกว่า 160 บริษัท มีบริษัทผู้ซื้อจากต่างประเทศกว่า 10 ประเทศ และบริษัทผู้ซื้อรายใหญ่ในประเทศกว่า 20 บริษัท เกิดการจับคู่เจรจาธุรกิจกว่า 8,500 คู่ ซึ่งคาดว่าการเจรจาดังกล่าวจะสร้างมูลค่าการซื้อขายชิ้นส่วนกว่า 20,000 ล้านบาท โดยตลอด 4 วัน มีผู้เข้าชมงานจํานวนกว่า 42,000 คน
น.ส.ทิพานัน กล่าวว่า การจัดงาน SUBCON THAILAND เป็นไปเพื่อสร้างโอกาสใหม่ ๆ ให้กับภาคอุตสาหกรรมไทยในอนาคตโดยเฉพาะกลุ่ม SMEs ที่เป็นผู้ผลิตชิ้นส่วนสําคัญในอุตสาหกรรมยานยนต์, เครื่องใช้ไฟฟ้าและอิเล็กทรอนิกส์, เครื่องจักรและระบบอัตโนมัติ
สอดคล้องกับแผนยุทธศาสตร์ส่งเสริมการลงทุน 5 ปี (พ.ศ. 2566-2570) ของบีโอไอ เพื่อส่งเสริมการลงทุนและสนับสนุนการเติบโตของเศรษฐกิจไทย โดยเฉพาะการส่งเสริมให้ SMEs ไทยมีความเข้มแข็งและสามารถเชื่อมต่อกับโลกได้ พร้อมขับเคลื่อนประเทศสู่ยุค “เศรษฐกิจใหม่ (New Economy)
“พล.อ.ประยุทธ์เชื่อมั่นในศักยภาพของเอสเอ็มอีไทย มุ่งส่งเสริมและบูรณาการความร่วมมือระหว่างภาครัฐและเอกชน เพื่อเพิ่มขีดความสามารถ ให้มีความเข้มแข็งเป็นผู้นําในระดับนานาชาติ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยฯ นายกฯ ยินดี อาหารไทยติดอันดับอาหารต่างถิ่นยอดนิยมของชาวจีน จากเว็บไซต์ “เตี่ยนผิง” (Dianping)
วันเสาร์ที่ 27 พฤษภาคม 2566
โฆษกรัฐบาลเผยฯ นายกฯ ยินดี อาหารไทยติดอันดับอาหารต่างถิ่นยอดนิยมของชาวจีน จากเว็บไซต์ “เตี่ยนผิง” (Dianping)
ย้ําความสําเร็จของวัฒนธรรมอาหารไทยในตลาดโลก
วันนี้ (27 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับอาหารไทย ได้รับการชื่นชมว่าเป็นผู้นําด้านอาหารในทวีปเอเชียตะวันออกเฉียงใต้ และติดอันดับ 4 ของอาหารต่างถิ่นยอดนิยมของชาวจีน รองจากอาหารตะวันตก อาหารญี่ปุ่น และอาหารเกาหลี จากรายงานการจัดอันดับร้านอาหารห้ามพลาดประจําปี 2565 ของเว็บไซต์เตี่ยนผิง (dianping) ซึ่งเป็นเว็บไซต์นําเสนอไลฟ์สไตล์คนเมืองในจีน สะท้อนความสําเร็จของเอกลักษณ์วัฒนธรรมอาหารไทยที่ได้รับการยอมรับต่อเนื่อง สร้างมูลค่าทางเศรษฐกิจสอดรับกับการขับเคลื่อนนโยบายครัวไทย สู่ครัวโลก
โฆษกประจําสํานักนายกรัฐมนตรีกล่าวว่า จากข้อมูลระบุว่าในช่วงสามปีที่ผ่านมา จํานวนร้านอาหารไทยในปักกิ่งเพิ่มขึ้นเกือบ 3 เท่า มีขนาดทั้งเล็กและใหญ่กระจายตัวอยู่ทั่วเมือง และเสิร์ฟอาหารไทยสารพัดเมนูตั้งแต่ตํารับชาววังจนถึงสตรีทฟู้ด โดยเฉพาะเมนูต้มยํากุ้ง ซึ่งสํานักข่าวซินหัว (Xinhua) ได้เปิดเผยบทสัมภาษณ์ของคุณสุขุมาล ตู้ คนไทยที่ได้เปิดธุรกิจร้านอาหารไทยในเขตทงโจว กรุงปักกิ่ง ประเทศจีนมากว่า 20 ปี ทั้งร้านในชื่อ “ครัวคุณแม่” “สองพี่น้อง” และล่าสุด “นกเอี้ยงและควาย” (Bird & Buffalo) ซึ่งได้รับตราสัญลักษณ์ Thai SELECT จากกระทรวงพาณิชย์ เมื่อปลายปี 2022 เพื่อยืนยันว่า การประกอบอาหาร วัตถุดิบ และรสชาติของร้านนี้มีความ “ไทยแท้” โดยคุณสุขุมาลฯ กล่าวว่า มีลูกค้าแวะเวียนมาอย่างต่อเนื่อง โดยบางวันมีลูกค้าเข้ามาที่ร้านมากกว่า 50 โต๊ะ แม้ที่ตั้งร้านจะไกลจากใจกลางเมืองปักกิ่ง อีกทั้งยังเคยมีลูกค้าขับรถมาไกลกว่า 60 กิโลเมตร เนื่องจากอยากรับประทานต้มยํากุ้ง รวมทั้งยังซื้อน้ําซุปต้มยํากลับบ้านอีก 5 กิโลกรัมด้วย
นอกจากนี้ การค้าและการแลกเปลี่ยนระหว่างไทยและจีนยังมีพัฒนาการต่อเนื่อง ด้วยอานิสงส์จากแผนริเริ่มหนึ่งแถบหนึ่งเส้นทาง (Belt and Road Initiative: BRI) โดยชาวจีนสนใจอาหารไทยเพิ่มขึ้น ไปจนถึงการแวะเช็คอินร้านอาหารไทยและซื้อวัตถุดิบกลับไปทํากับข้าวด้วยตนเองที่บ้าน เนื่องจากปัจจุบันสามารถหาวัตถุดิบอาหารไทยในจีนได้สะดวก ทําให้สามารถฝึกทําอาหารไทยที่บ้านได้ ประกอบกับความเชื่อมั่นจากการให้ตราสัญลักษณ์ Thai SELECT จากหน่วยงานไทย ซึ่งถือเป็นการเพิ่มความเชื่อมั่นให้กับผู้บริโภคตามคุณสมบัติและหลักเกณฑ์ว่า ร้านอาหารดังกล่าว จะต้องใช้วัตถุดิบที่มีคุณภาพ ร้านมีความสะอาด ถูกสุขอนามัย บรรยากาศภายในร้านสะท้อนความเป็นไทย รวมถึงเป็นการส่งเสริมผู้ประกอบการร้านอาหารไทยเพื่อยกระดับคุณภาพร้านอาหารให้มีมาตรฐาน สร้างโอกาสทางการตลาดให้เป็นที่รับรู้ในหมู่ผู้บริโภคอีกด้วย
“นายกรัฐมนตรีเชื่อมั่นว่าอาหารไทยจะเป็นอีก Soft power สําคัญในการเผยแพร่ความนิยมของเอกลักษณ์วัฒนธรรมไทยผ่านมิติด้านอาหาร โดยเฉพาะในประเทศจีน ซึ่งถือเป็นตลาดใหญ่ที่สําคัญโดยไทยมีความได้เปรียบจากการเป็นผู้ผลิตและส่งออกวัตถุดิบต่าง ๆ สอดรับกับนโยบายครัวไทยสู่ครัวโลกของไทยซึ่งรัฐบาลผลักดันมาโดยตลอด เป็นการขยายโอกาสทางการตลาดให้แก่ผู้ประกอบการไทย ทั้งการสนับสนุนธุรกิจร้านอาหารไทยในต่างประเทศ ตลอดจนการผลิตและส่งออกวัตถุดิบของไทยให้เป็นที่รู้จักและเข้าถึงผู้บริโภคในแต่ละประเทศมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับหน่วยงานที่เกี่ยวข้อง เตรียมการรับมือ-เฝ้าระวังน้ำท่วมฉับพลัน น้ำไหลหลากในฤดูฝน
วันเสาร์ที่ 27 พฤษภาคม 2566
27/05/2566
โฆษกรัฐบาลเผย นายกฯ กําชับหน่วยงานที่เกี่ยวข้อง เตรียมการรับมือ-เฝ้าระวังน้ําท่วมฉับพลัน น้ําไหลหลากในฤดูฝน
โฆษกรัฐบาลเผย นายกฯ กําชับหน่วยงานที่เกี่ยวข้อง เตรียมการรับมือ-เฝ้าระวังน้ําท่วมฉับพลัน น้ําไหลหลากในฤดูฝน
วันนี้ 27 พ.ค. 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง โฆษกประจําสํานักนายกรัฐมนตรี เปิดเผยว่าเนื่องจากขณะนี้ประเทศไทยได้เริ่มต้นเข้าสู่ฤดูฝนแล้วตามประกาศของกรมอุตุนิยมวิทยา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนจึงกําชับให้ทุกหน่วยงานที่เกี่ยวข้อง เฝ้าระวังน้ําท่วมฉับพลัน น้ําไหลหลาก โดยเฉพาะในพื้นที่มีฝนตกชุกหนาแน่นและต่อเนื่อง รวมทั้งเตรียมการทุกด้านให้พร้อมรับมือทันต่อสถานการณ์ ตลอดจนการดูแลช่วยเหลือประชาชนในพื้นที่ที่ได้รับผลกระทบสถานการณ์ที่เกิดขึ้น
นายอนุชากล่าวว่า รัฐบาลโดยกองอํานวยการน้ําแห่งชาติ (กอนช.) ได้ติดตามสภาพอากาศ พบว่ามรสุมตะวันตกเฉียงใต้ที่พัดปกคลุมประเทศไทยจะมีกําลังแรงขึ้น หย่อมความกดอากาศต่ําที่ปกคลุมชายฝั่งประเทศเวียดนามตอนกลางจะเคลื่อนเข้ามาปกคลุมประเทศลาวและกัมพูชา ทําให้ประเทศไทยมีฝนเพิ่มขึ้นกับมีฝนตกหนักบางแห่ง โดยมีฝนตกหนักมากบริเวณภาคตะวันออก ส่วนภาคใต้มีฝนเพิ่มขึ้นและมีฝนตกหนักถึงหนักมากบางแห่ง ในช่วงวันที่ 27 พฤษภาคม – 1 มิถุนายน 2566 ทั้งนี้ กอนช. ได้ประเมินวิเคราะห์สถานการณ์น้ําด้วยฝนคาดการณ์จากกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) พบพื้นที่เสี่ยงเฝ้าระวังสถานการณ์น้ํา พื้นที่เสี่ยงน้ําท่วมฉับพลัน น้ําไหลหลาก และพื้นที่ชุมชนเมืองที่เคยเกิดน้ํานองไม่สามารถระบายได้ทัน ในช่วงวันที่ 27 พฤษภาคม – 1 มิถุนายน 2566 ดังนี้
(1) ภาคเหนือ จังหวัดเพชรบูรณ์ (อําเภอหล่มเก่า) (2) ภาคกลาง จังหวัดเพชรบุรี (อําเภอท่ายาง บ้านลาด และเมืองเพชรบุรี) จังหวัดประจวบคีรีขันธ์ (อําเภอหัวหิน และปราณบุรี) (3) ภาคตะวันออกเฉียงเหนือ จังหวัดสุรินทร์ (อําเภอเมืองสุรินทร์) จังหวัดบุรีรัมย์ (อําเภอเมืองบุรีรัมย์) จังหวัดอุบลราชธานี (อําเภอเมืองอุบลราชธานี และพิบูลมังสาหาร) (4) ภาคตะวันออก จังหวัดชลบุรี (อําเภอเมืองชลบุรี) จังหวัดระยอง (อําเภอเมืองระยอง และแกลง) จังหวัดจันทบุรี (อําเภอเมืองจันทบุรี) จังหวัดตราด (อําเภอเมืองตราด และเขาสมิง) และ (5) ภาคใต้ จังหวัดชุมพร (อําเภอพะโต๊ะ) จังหวัดระนอง (อําเภอกะเปอร์ เมืองระนอง และสุขสําราญ) จังหวัดพังงา (อําเภอกะปง คุระบุรี ตะกั่วทุ่ง ตะกั่วป่า และท้ายเหมือง) จังหวัดภูเก็ต (อําเภอกะทู้ ถลาง และเมืองภูเก็ต) จังหวัดกระบี่ (อําเภอเกาะลันตา คลองท่อม เมืองกระบี่ เหนือคลอง และอ่าวลึก) จังหวัดตรัง (อําเภอเมืองตรัง กันตัง และปะเหลียน) จังหวัดสตูล (อําเภอทุ่งหว้า)
“ทั้งนี้ เพื่อเป็นการเตรียมความพร้อมรับมือสถานการณ์ดังกล่าว นายกรัฐมนตรีย้ําให้หน่วยงานที่เกี่ยวข้องติดตามสภาพอากาศและสถานการณ์น้ําอย่างต่อเนื่อง โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง และพื้นที่จุดเสี่ยงที่เคยเกิดน้ําท่วมอยู่เป็นประจํา หรือพื้นที่ชุมชนเมืองที่เคยเกิดน้ํานองไม่สามารถระบายได้ทัน รวมถึงการเตรียมแผนรับสถานการณ์น้ําหลาก เตรียมความพร้อมบุคลากร เครื่องจักรเครื่องมือ กําจัดสิ่งกีดขวางทางน้ํา ลอกท่อระบายน้ํา และบูรณาการความพร้อมให้ความช่วยเหลือได้ทันที โดยสิ่งสําคัญคือให้ประชาสัมพันธ์สถานการณ์น้ํา และแจ้งเตือนล่วงหน้า ให้ประชาชนที่คาดว่าจะได้รับผลกระทบ เตรียมพร้อมในการอพยพได้ทันท่วงทีหากเกิดสถานการณ์” นายอนุชากล่าว
รัฐบาลไทย-ข่าวทำเนียบรัฐบาล-​แนะจุดสังเกตแอปเงินกู้ แบบไหนนอกระบบ- ปลอม ต่างจากแอปถูกกฎหมายใต้กำกับแบงก์ชาติอย่างไร เตือนผู้ใช้บริการต้องรู้ทันป้องกันก่อนโดนหลอก
วันเสาร์ที่ 27 พฤษภาคม 2566
27/05/2566
​แนะจุดสังเกตแอปเงินกู้ แบบไหนนอกระบบ- ปลอม ต่างจากแอปถูกกฎหมายใต้กํากับแบงก์ชาติอย่างไร เตือนผู้ใช้บริการต้องรู้ทันป้องกันก่อนโดนหลอก
​แนะจุดสังเกตแอปเงินกู้ แบบไหนนอกระบบ- ปลอม ต่างจากแอปถูกกฎหมายใต้กํากับแบงก์ชาติอย่างไร เตือนผู้ใช้บริการต้องรู้ทันป้องกันก่อนโดนหลอก ได้เงินไม่ครบ แถมโดนคิดดอกเบี้ย-ทวงหนี้โหด
วันนี้ 27 พ.ค. 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ปัจจุบันบริการทางการเงินผ่านช่องทางออนไลน์มีความหลากหลาย โดยเฉพาะการให้สินเชื่อผ่านแอปพลิเคชัน ผู้ใช้บริการก็ให้ความนิยมเนื่องจากมีความสะดวกสบาย แต่ก็กลายเป็นช่องให้มิจฉาชีพเข้ามาหลอกลวง ฉกฉวยเอารัดเอาเปรียบประชาชน มีตัวอย่างให้เห็นในข่าวตามสื่ออยู่เป็นระยะ
เมื่อเร็วๆ นี้ธนาคารแห่งประเทศไทย(ธปท.) หรือแบงก์ชาติ จึงได้มีข้อแนะนําเกี่ยวกับวิธีการสังเกตแอปพลิเคชันเงินกู้ว่าลักษณะแบบไหนเป็นแอปฯ ที่อยู่ในระบบได้รับการกํากับโดยแบงก์ชาติ แบบไหนเป็นแอปฯ เงินกู้นอกระบบ หรือลักษณะใดเป็นแอปฯ ปลอม เพื่อเป็นความรู้ป้องกันไม่ให้ประชาชนถูกหลอกจากมิจฉาชีพ
น.ส.ไตรศุลี กล่าวว่า กรณีแอปฯ เงินกู้ที่ถูกกฎหมาย จะต้องเป็นแอปฯของผู้ให้บริการที่ได้รับอนุญาตจาก ธปท. ซึ่งปัจจุบันมีผู้ได้รับอนุญาตที่เป็นสถาบันการเงิน 39 แห่ง และที่ไม่ใช่สถาบันการเงิน (นอนแบงก์) 120 แห่ง โดยผู้สนใจสามารถตรวจสอบได้จากเว็บไซต์ของ ธปท. หรือเข้าไปที่ https://bit.ly/3OG6vb7_BOT_license-loan
ทั้งนี้ ผู้ให้บริการที่ได้รับอนุญาตจะถูกกํากับโดยกฎหมายที่เข้มงวด จ่ายเงินกู้ให้เต็มจํานวนตามกู้ และคิดอัตราดอกเบี้ยตามที่กํากฎหมายกําหนด คือสินเชื่อส่วนบุคคลต้องคิดดอกเบี้ยไม่เกินร้อยละ 25 ต่อปี สินเชื่อรายย่อยเพื่อการประกอบอาชีพ (นาโน ไฟแนนซ์) ไม่เกินร้อยละ 33 ต่อปี บัตรเครดิตไม่เกินร้อยละ 16 ต่อปี โดยสามารถเปรียบเทียบอัตราดอกเบี้ยและเงื่อนไขการให้สินเชื่อแต่ละรายได้ที่เว็บไซต์ของ ธปท. https://app.bot.or.th/1213/MCPD/ProductApp/PersonalLoan
น.ส.ไตรศุลี กล่าวว่า หากมีผู้มาเสนอให้บริการสินเชื่อผ่านแอปฯ ขอให้สนใจจะกู้เงินตรวจสอบรายชื่อผู้ได้รับอนุญาตตามช่องทางข้างต้นก่อน หากตรวจแล้วไม่พบชื่อ หรือมีชื่อแต่ผลิตภัณฑ์ที่นําเสนอไม่ตรงกับที่แจ้งไว้กับ ธปท. ขอ ให้คาดการณ์ไว้ก่อนว่าเป็นมิจฉาชีพที่เป็นไปได้ทั้งแอปฯเงินกู้นอกระบบ หรือแอปฯ ปลอม
โดยกรณีแอปฯ เงินกู้นอกระบบจะมีลักษณะให้เงินกู้ไม่เต็มจํานวนตามกู้ เช่นอ้างว่าหักเป็นค่าดําเนินการ หักดอกเบี้ยไว้ล่วงหน้า แต่ผู้กู้ยังต้องชําระเต็มจํานวน มีการคิดดอกเบี้ย/ค่าปรับสูงกว่าที่กฎหมายกําหนดมาก ระยะเวลาการชําระคืนสั้น มีการทวงหนี้แบบข่มขู่ คุกคาม ซึ่งกรณีที่พบบ่อยคือเมื่อติดตั้งแอปพลิเคชันลงโทรศัพท์มือถือแล้ว ผู้ปล่อยกู้จะสามารถเข้าถึงรายชื่อในโทรศัพท์ของผู้กู้ จะมีการส่งข้อความ หรือโทรหาบุคคลต่างๆ ตามรายชื่อในโทรศัพท์เพื่อข่มขู่ ประจานให้ผู้กู้อับอาย เป็นต้น
ส่วนถ้าเป็นแอปฯ เงินกู้ปลอม จะหลอกให้โอนเงินเป็นค่าใช้จ่ายก่อน เช่น ค่าค้ําประกัน ค่าทําสัญญา แล้วให้โอนอีกเรื่อยๆ แต่สุดท้ายไม่ได้ให้กู้จริง
“ภาครัฐมีการปรับปรุงกฎหมายและกระบวนการทํางาน เร่งรัดกวาดล้างมิจฉาชีพที่แพร่ระบาดในช่องทางออนไลน์เป็นจํานวนมาก แต่การแจ้งเตือนให้ประชาชนให้ระมัดระวัง เท่าทันกลโกงมิจฉาชีพ รู้วิธีหรือจุดสังเกตเปรียบเทียบได้บริการทางการเงินในช่องทางออนไลน์ จะเป็นการป้องกันที่สําคัญและลดความเสียหายที่เกิดขึ้นได้มาก” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-​รมว.สุชาติ ห่วงสาวไทยถูกกักขังที่ดูไบ สั่งทูตแรงงานประสานหน่วยงานที่เกี่ยวข้องเร่งช่วยเหลือ
วันเสาร์ที่ 27 พฤษภาคม 2566
27/05/2566
​รมว.สุชาติ ห่วงสาวไทยถูกกักขังที่ดูไบ สั่งทูตแรงงานประสานหน่วยงานที่เกี่ยวข้องเร่งช่วยเหลือ
​รมว.สุชาติ ห่วงสาวไทยถูกกักขังที่ดูไบ สั่งทูตแรงงานประสานหน่วยงานที่เกี่ยวข้องเร่งช่วยเหลื
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตนได้รับรายงานจากสํานักงานจัดหางานจังหวัดอุดรธานีว่า เมื่อวันที่ 25 พฤษภาคมที่ผ่านมา นางอภิญญา โสภากุล ได้เดินทางมาแจ้งความที่สถานีตํารวจภูธรจังหวัดอุดรธานี ขอให้ช่วยเหลือลูกสาวที่ถูกกักขังในดูไบกลับประเทศไทย โดยเล่าว่าบุตรสาวชื่อ นางสาววนิดา โสภากุล อายุ 26 ปี ภูมิลําเนาอยู่จังหวัดอุดรธานี ได้ถูกนางสาวนุ่นชักชวนให้ไปทํางานนวดแผนโบราณที่เมืองดูไบ สาธารณรัฐอาหรับอิมิเรตส์ สัญญาจ้าง 1 ปี โดยอ้างว่ามีวีซ่าทํางานให้ ค่าบริการและค่าใช้จ่ายจํานวน 80,000 บาท จ่ายก่อนเพียง 15,000 บาท ส่วนที่เหลือนายจ้างจะเป็นคนรับผิดชอบค่าใช้จ่ายที่เกี่ยวข้องให้ทั้งหมดก่อน แล้วจะหักหนี้ในระหว่างการทํางาน จึงได้เดินทางไปที่ดูไบ ตั้งแต่วันที่ 19 มกราคม 2566 ที่ผ่านมา และได้ทํางานนวดแผนไทยจริง แต่หลังจากนั้นได้มีปัญหากับนายจ้างเรื่องหนี้สิน เนื่องจากนายจ้างแจ้งว่ายังคงมีหนี้สินค้างชําระอยู่ 80,000 บาท แต่นางสาววนิดาไม่ยินยอมและได้ทักท้วงไป นายจ้างจึงขายนางสาววนิดาไปยังสถานประกอบการแห่งอื่นเมื่อวันที่ 23 พฤษภาคม 2566 ซึ่งเป็นสถานที่ค้าขายประเวณี แต่นางสาววนิดาไม่ยินยอมที่จะทํางานดังกล่าว จึงถูกกักขังหน่วงเหนี่ยว ไม่สามารถออกไปไหนได้ พร้อมกับเพื่อนชาวไทยอีก 2-3 คน โดยเมื่อกลางดึกของคืนวันที่ 25 พฤษภาคมที่ผ่านมา นางสาววนิดาได้แชทขอความช่วยเหลือไปยังญาติในประเทศไทย
นายสุชาติ กล่าวเพิ่มเติมว่า ในส่วนการช่วยเหลือของกระทรวงแรงงาน ผมได้สั่งการให้นางปลิดา ร่วมคํา อัครราชทูตที่ปรึกษา(ฝ่ายแรงงาน) ประจําสถานเอกอัครราชทูต ณ กรุงอาบูดาบี สหรัฐอาหรับเอมิเรตส์ เร่งดําเนินการประสานงานหน่วยงานที่เกี่ยวข้องให้ความช่วยเหลือ“ฝากถึงพี่น้องแรงงานไทยที่กําลังหางานในต่างประเทศไม่ว่าประเทศใดก็ตาม ให้เดินทางไปทํางานตามกระบวนการที่ถูกต้องตามกฎหมาย หากถูกชักชวนทํางานผิดกฎหมาย การลักลอบเข้าประเทศ หรือไปทํางานต่างประเทศโดยไม่แจ้งการทํางาน ให้สันนิษฐานเป็นลําดับแรกว่าท่านกําลังถูกหลอกลวง และโปรดอย่าหลงเชื่อ” นายสุชาติ กล่าวทิ้งท้าย
กองเผยแพร่และประชาสัมพันธ์
27 พฤษภาคม 2566
รัฐบาลไทย-ข่าวทำเนียบรัฐบาล-ปลัดบุญชอบส่งอธิบดีบุปผา ลงพื้นที่ส่งเสริมผู้ประกอบกิจการเข้าใช้ประโยชน์เครื่องมือเครื่องจักรเพิ่มศักยภาพแรงงานเมืองปากน้ำโพ
วันเสาร์ที่ 27 พฤษภาคม 2566
ปลัดบุญชอบส่งอธิบดีบุปผา ลงพื้นที่ส่งเสริมผู้ประกอบกิจการเข้าใช้ประโยชน์เครื่องมือเครื่องจักรเพิ่มศักยภาพแรงงานเมืองปากน้ําโพ
อธิบดีกรมพัฒนาฝีมือแรงงาน ลงพื้นที่จังหวัดนครสวรรค์ เยี่ยมชมการพัฒนาทักษะแรงงาน สพร.8 นครสวรรค์  เผยเครื่องมือ-เครื่องจักรพร้อมฝึกทักษะแรงงาน หนุนผู้ประกอบกิจการในพืันที่ รองรับเทคโนโลยีสมัยใหม่
รัฐบาลไทย-ข่าวทำเนียบรัฐบาล-Profitability of 3 Thai airlines in Q1/2023 proves Govt’s policy efficiency
วันเสาร์ที่ 27 พฤษภาคม 2566
Profitability of 3 Thai airlines in Q1/2023 proves Govt’s policy efficiency
Profitability of 3 Thai airlines in Q1/2023 proves Govt’s policy efficiency
May 25, 2023, Deputy Government Spokesperson Tipanan Sirichana disclosed about performances of 3 Thai airlines in the 1st quarter of 2023.
Following the Government’s decision to reopen the country and implement post-COVID economic and tourism stimulus measures, which include promotion of aviation industry, performances of 3 Thai airlines, namely, THAI Airways International Pcl. (THAI), Asia Aviation Pcl. (AAV), and Bangkok Airways Pcl. (BA), fare well according to their Management Discussion and Analysis Report for the 1st quarter of 2023 submitted to the Stock Exchange of Thailand.
In the 1st quarter of 2023, THAI, AAV, and BA reported the profit of 12,523 million, 359.4 million, and 879.4 million Baht, respectively. Particularly, THAI Airways rehabilitation plan, approved by the cabinet on May 19, 2020, has contributed to quick recovery of the company, as a result of which, early exit from the rehabilitation plan is expected.
Profitability of the 3 airlines in the 1st quarter of 2023 demonstrates that the Government’s related policy implementation is on the right track. Prime Minister and Defense Minister Gen. Prayut Chan-o-cha has also handed down a policy to advance economic recovery in parallel with the development of High-Speed Rail Linking Three Airports (Suvarnabhumi, Don Mueang, and U-Tapao) Project to promote Thailand as regional aviation hub with an aim to increase economic opportunities and revenues.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดียูเนสโกรับรอง ‘คัมภีร์ใบลานเรื่องอุรังคธาตุ’ เป็นมรดกความทรงจำแห่งโลก ถือเป็นเอกสารโบราณสำคัญของชาติ
วันเสาร์ที่ 27 พฤษภาคม 2566
27/05/2566
โฆษกรัฐบาลเผย นายกฯ ยินดียูเนสโกรับรอง ‘คัมภีร์ใบลานเรื่องอุรังคธาตุ’ เป็นมรดกความทรงจําแห่งโลก ถือเป็นเอกสารโบราณสําคัญของชาติ
เป็นแหล่งรวมความคิด และประสบการณ์สะท้อนความหลากหลาย
วันนี้ (27 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (United Nations Educational, Scientific and Cultural Organization : UNESCO) ให้การรับรอง ‘คัมภีร์ใบลานเรื่องอุรังคธาตุ’ เป็นมรดกความทรงจําแห่งโลก
โฆษกประจําสํานักนายกรัฐมนตรี กล่าวว่า ในการประชุมคณะกรรมการบริหารองค์การยูเนสโก ครั้งที่ 216 ได้พิจารณาวาระการขึ้นทะเบียนมรดกความทรงจําแห่งโลก (Nominations of new items of documentary heritage to be inscribed on the Memory of the World International Register) ซึ่งได้ผ่านกระบวนการการพิจารณาโดย International Advisory Committee (IAC) แล้ว เพื่อให้ที่ประชุมคณะกรรมการบริหารฯ ในครั้งนี้รับรอง โดยมีรายชื่อขึ้นทะเบียนทั้งหมด 64 รายการ และประเทศไทยได้เสนอขึ้นทะเบียนรอบปี ค.ศ. 2022-2023 จํานวน 2 รายการ ได้แก่ หนังสือสมุดไทย เรื่อง นันโทปนันทสูตรคําหลวง และคัมภีร์ใบลานเรื่องอุรังคธาตุ โดยหนังสือสมุดไทย ยังไม่ผ่านการพิจารณา ซึ่งไทยได้ขอให้ยูเนสโกมีคําอธิบายอย่างเป็นทางการเพื่อนําข้อเสนอแนะไปปรับปรุงแก้ไขเอกสารให้ถูกต้องต่อไป
โฆษกประจําสํานักนายกรัฐมนตรียังกล่าวเพิ่มเติมว่า คัมภีร์ใบลานเรื่องอุรังคธาตุ เป็นหนังสือใบลานจารด้วยอักษรธรรมอีสาน ภาษาไทย และภาษาบาลี ที่มีทํานองการแต่งเป็นภาษาโบราณแบบเฉพาะของท้องถิ่น แทรกคติธรรม ความเชื่อ ขนบธรรมเนียมประเพณี มีหลักฐานปรากฏอยู่ในลานหน้าสุดท้ายกล่าวไว้ชัดเจนว่าหนังสือฉบับนี้อาชญาเจ้าพระอุปราช พร้อมด้วยบุตร ภรรยา ให้สร้างขึ้นไว้เมื่อวันที่ 6 พฤศจิกายน พ.ศ. 2405 ทั้งนี้ ไทย ได้ประกาศขึ้นทะเบียนมรดกความทรงจําแห่งโลกมาแล้ว 5 รายการ ได้แก่ 1.) ศิลาจารึก หลักที่ 1 (พ.ศ. 2546) 2.) เอกสารจดหมายเหตุพระบาทสมเด็จพระจุลจอมเกล้าเจ้าอยู่หัวทรงปฏิรูปการบริหารการปกครองประเทศสยาม (พุทธศักราช 2411 - 2453) (พ.ศ. 2552) 3.) จารึกวัดโพธิ์ (พ.ศ. 2551 ในระดับภูมิภาคเอเชียแปซิฟิก และ พ.ศ. 2554 ในระดับโลก) 4.) บันทึกการประชุมคณะกรรมการสยามสมาคมในพระบรมราชูปถัมภ์ ในรอบ 100 ปี (พ.ศ. 2556) และ 5.) ฟิล์มกระจกชุดหอพระสมุดวชิรญาณ (พ.ศ. 2559)
“นายกรัฐมนตรีภูมิใจในความเป็นไทย มีประวัติศาสตร์ที่ดําเนินมายาวนานอย่างที่มีเอกลักษณ์ ประเทศไทยมีความหลากหลายทั้งในด้านสังคม และวัฒนธรรม จากอดีตจนถึงปัจจุบัน เชื่อมั่นว่าการรับรองทั้ง 6 รายการเป็นมรดกความทรงจําแห่งโลก จะมีส่วนช่วยการอนุรักษ์ เผยแพร่ประสบการณ์ที่สะท้อนคิดริเริ่มต่าง ๆ เพื่อให้คนรุ่นหลังได้ศึกษา เข้าใจในความหมายและคุณค่า ซึ่งรัฐบาลเห็นว่า ไทยยังมีเอกสารที่เป็นมรดกความทรงจําของชาติอีกมากตามสถานที่ต่าง ๆ โดยเฉพาะในท้องถิ่นที่มีเอกลักษณ์ และวัฒนธรรมเฉพาะตัว” นายอนุชาฯ กล่าว
รัฐบาลไทย-ข่าวทำเนียบรัฐบาล-รพ.ศูนย์บริการการแพทย์นนทบุรี สถานบริการสุขภาพที่พัฒนาเพื่อตอบโจทย์คนเมือง
วันเสาร์ที่ 27 พฤษภาคม 2566
รพ.ศูนย์บริการการแพทย์นนทบุรี สถานบริการสุขภาพที่พัฒนาเพื่อตอบโจทย์คนเมือง
ปลัดกระทรวงสาธารณสุข เผย โรงพยาบาลศูนย์บริการการแพทย์นนทบุรี พัฒนาบริการสุขภาพด้วยเทคโนโลยี อาทิ บริการเจาะเลือดแบบ Drive Thru, ศูนย์ตรวจสุขภาพ, ตรวจสุขภาพเท้าด้วย 3D Scanner, กายภาพบําบัดอาการปวด ชา ด้วยหลากหลายเครื่องมือที่ทันสมัย
ปลัดกระทรวงสาธารณสุข เผย โรงพยาบาลศูนย์บริการการแพทย์นนทบุรี พัฒนาบริการสุขภาพด้วยเทคโนโลยี อาทิ บริการเจาะเลือดแบบ Drive Thru, ศูนย์ตรวจสุขภาพ, ตรวจสุขภาพเท้าด้วย 3D Scanner, กายภาพบําบัดอาการปวด ชา ด้วยหลากหลายเครื่องมือที่ทันสมัย และเตรียมเพิ่มบริการอื่นๆ ทั้งเอกซเรย์คอมพิวเตอร์ ศูนย์นิทราตรวจการนอนหลับ ศูนย์ตรวจหัวใจและส่องกล้องทางเดินอาหาร รวมถึงเพิ่มบริการด้านทันตกรรมมุ่งตอบสนองวิถีชีวิตของประชาชนในเมืองใหญ่ใช้บริการใกล้บ้านครบจบในที่เดียว
นพ.โอภาส การย์กวินพงศ์ ปลัดกระทรวงสาธารณสุข กล่าวว่า ปัจจุบันสภาพสังคมเปลี่ยนแปลงไปจากเดิม แต่ละพื้นที่มีความเป็นเมืองหรือกึ่งเมืองมากขึ้น จึงต้องปรับรูปแบบหรือวิธีการจัดบริการสุขภาพให้สอดคล้องกับความต้องการของประชาชนและบริบทของพื้นที่ เช่นที่จังหวัดนนทบุรี ซึ่งอยู่ในเขตปริมณฑลแต่เมืองมีการเจริญเติบโตรวดเร็ว มีประชากรทั้งตามทะเบียนราษฎร์ ประชากรแฝง และแรงงานต่างด้าว รวมกว่า 2 ล้านคน ประชากรส่วนใหญ่เป็นคนวัยทํางาน มีความคุ้นชินกับการใช้เทคโนโลยีต่าง ๆ โรงพยาบาลศูนย์บริการการแพทย์นนทบุรี จึงได้
ขยายบริการให้ครอบคลุมหลายสาขา พร้อมนําเทคโนโลยีที่ทันสมัยมาช่วยในการให้บริการ ทําให้ประชาชนในเมืองนนทบุรีสามารถเข้าถึงบริการสุขภาพที่มีคุณภาพได้สะดวก รวดเร็ว ที่สําคัญไม่ต้องเดินทางไปถึงโรงพยาบาลใหญ่ ถือว่าตอบสนองกับวิถีชีวิตของคนเมืองได้เป็นอย่างดี ซึ่งได้มอบเป็นแนวทางให้โรงพยาบาลอื่นๆ ในสังกัดนําไปดําเนินการเช่นกัน
ด้าน นพ.วุฑฒิชัย จิรโชติกุล ปฏิบัติหน้าที่ ผู้อํานวยการโรงพยาบาลศูนย์บริการการแพทย์นนทบุรี กล่าวว่า โรงพยาบาลมุ่งมั่นที่จะพัฒนาบริการในทุกมิติ เพื่อตอบสนองความต้องการรับบริการของประชาชนจังหวัดนนทบุรี ช่วยลดความแออัดของโรงพยาบาลใหญ่ มีการประสานดูแลผู้ป่วยโดยการแบ่งปันทรัพยากรทางสาธารณสุขร่วมกันทั้งจังหวัด ตามนโยบาย 1 โรงพยาบาล 1 จังหวัด โดยขณะนี้มีบริการที่หลากหลาย อาทิ ตรวจโรคทั่วไปและแพทย์เฉพาะทางบางสาขา ศูนย์รังสีวินิจฉัย ศูนย์ตรวจสุขภาพ ศูนย์การแพทย์ทางไกล ศูนย์ทันตกรรมครบวงจรศูนย์เจาะเลือดด่วน (Drive Thru Lab) ซึ่งมีการส่งผลตรวจผ่านระบบไลน์หรืออีเมลภายใน 1 ชั่วโมง ศูนย์เวชศาสตร์ฟื้นฟูและกายภาพบําบัด สามารถรักษาอาการปวด-ชาด้วยอุปกรณ์ที่ทันสมัยหลากหลายชนิด ตรวจสุขภาพเท้าด้วยเครื่องเลเซอร์ 3D Scanner และแก้ปัญหาสุขภาพเท้าเฉพาะบุคคล รวมทั้งมีศูนย์การแพทย์แผนไทยและแพทย์แผนจีน เป็นต้น
ทั้งนี้ ภายในปี 2570 โรงพยาบาลได้รับนโยบายให้พัฒนาเพิ่มศักยภาพและความเป็นเลิศด้านทันตกรรม เพื่อดูแลสุขภาพช่องปากของประชาชนซึ่งปัจจุบันมีปัญหาในการเข้าถึงบริการในภาครัฐอย่างมาก และยังวางแผนพัฒนาการดูแลผู้ป่วยด้านอื่นๆ อาทิ เตรียมจ้างเหมาภาคเอกชนให้บริการเอกซเรย์คอมพิวเตอร์ (CT Scan) พร้อมเพิ่มห้องผ่าตัดขนาดใหญ่ หอผู้ป่วยในห้องพิเศษ ศูนย์แพทย์แผนไทยแบบผู้ป่วยใน ศูนย์นิทรา (Sleep Lab) ตรวจปัญหาการนอนหลับ ศูนย์ตรวจหัวใจและส่องกล้องทางเดินอาหาร ตามแนวคิดที่ผู้บริหารมอบไว้ให้ว่า“คนจังหวัดนนทบุรีป่วยต้องกลับมารักษาที่จังหวัดนนทบุรี”
******************************************* 27 พฤษภาคม 2566
รัฐบาลไทย-ข่าวทำเนียบรัฐบาล-รมว.สธ. ร่วมยินดีบุคลากรสาธารณสุขไทยคว้ารางวัลระดับโลก “Sasakawa Health Prize” ประจำปี 2566
วันเสาร์ที่ 27 พฤษภาคม 2566
รมว.สธ. ร่วมยินดีบุคลากรสาธารณสุขไทยคว้ารางวัลระดับโลก “Sasakawa Health Prize” ประจําปี 2566
รองนายกรัฐมนตรีและรัฐมนตรีว่าการกระทรวงสาธารณสุข ร่วมแสดงความยินดีกับ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก ในโอกาสได้รับโล่ประกาศเกียรติคุณรางวัล “Sasakawa Health Prize” ประจําปี 2566 จากองค์การอนามัยโลก
รองนายกรัฐมนตรีและรัฐมนตรีว่าการกระทรวงสาธารณสุข ร่วมแสดงความยินดีกับ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก ในโอกาสได้รับโล่ประกาศเกียรติคุณรางวัล “Sasakawa Health Prize” ประจําปี 2566 จากองค์การอนามัยโลก ในฐานะผู้มีบทบาทสําคัญในการป้องกัน ควบคุมโรคธาลัสซีเมียในประเทศไทย และส่งเสริมการศึกษาด้านสาธารณสุขแก่นักเรียนในพื้นที่ห่างไกล เพื่อดูแลประชาชนในชุมชนให้เข้าถึงบริการสาธารณสุข
เมื่อวันที่ 26 พฤษภาคม 2566 ที่นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ร่วมแสดงความยินดีกับ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก เนื่องในโอกาสได้รับโล่ประกาศเกียรติคุณ รางวัล “Sasakawa Health Prize” ประจําปี 2566 จากองค์การอนามัยโลก ในระหว่างการประชุมสมัชชาอนามัยโลก สมัยที่ 76
โดยศาสตราจารย์พิเศษ นายแพทย์วิชัย เทียนถาวร เป็นผู้ที่มีบทบาทสําคัญในการป้องกันและควบคุมโรคธาลัสซีเมียในประเทศไทย ผลงานเด่นคือ ริเริ่มโครงการ “เลือกคู่ เลือกครรภ์ เลือกคลอด ปลอดธาลัสซีเมีย”ช่วยลดความชุกของโรคธาลัสซีเมียชนิดรุนแรงในประเทศไทย และโครงการ “ปิงปองจราจรชีวิต 7 สี” ช่วยสื่อสารกับประชาชนให้ปรับเปลี่ยนพฤติกรรมเพื่อป้องกัน ควบคุมโรคเบาหวานและโรคความดันโลหิตสูง รวมถึงเป็นการคัดกรองโรคเบาหวานและโรคความดันโลหิตสูงขั้นพื้นฐาน ทําให้สามารถลดการรับประทานยา ประหยัดค่าเดินทาง ค่ารักษาพยาบาล และลดภาระงานของบุคลากรอีกด้วย นอกจากนี้ ยังได้ผลักดันให้สถาบันพระบรมราชชนก รับสมัครนักเรียนระดับมัธยมปลายที่อาศัยในพื้นที่ชายแดนและพื้นที่ห่างไกลจากการเข้าถึงบริการสาธารณสุขได้เข้ารับการศึกษาและฝึกอบรมในหลักสูตรด้านวิทยาศาสตร์สุขภาพ เพื่อกลับไปดูแลประชาชนในภูมิลําเนา
หลังสําเร็จการศึกษา และสนับสนุนการฝึกอบรมหลักสูตรผู้ช่วยพยาบาลแก่อาสาสมัครสาธารณสุขประจําหมู่บ้าน (อสม.) เพื่อพัฒนาขีดความสามารถในการดูแลประชาชนในชุมชน
ทั้งนี้ รางวัล “Sasakawa Health Prize” ก่อตั้งขึ้นในปี 2527 ตามความคิดริเริ่มและด้วยทุนสนับสนุนจาก มูลนิธิอุตสาหกรรมการต่อเรือแห่งประเทศญี่ปุ่น และมูลนิธิSasakawa Memorial Health Foundation เพื่อมอบให้แก่บุคคล สถาบัน องค์กรพัฒนาเอกชน หรือองค์กรที่ประสบความสําเร็จในการทํางานด้านนวัตกรรมที่โดดเด่นในการพัฒนาบริการปฐมภูมิ
************************************************* 27 พฤษภาคม 2566
รัฐบาลไทย-ข่าวทำเนียบรัฐบาล-ข่าวดี!! ปลัดเกษตรฯ เผยความสำเร็จ ออสเตรเลียไฟเขียวนำเข้าเป็ดปรุงสุกจากไทย หลังใช้เวลาเจรจานาน 7 ปี
วันเสาร์ที่ 27 พฤษภาคม 2566
ข่าวดี!! ปลัดเกษตรฯ เผยความสําเร็จ ออสเตรเลียไฟเขียวนําเข้าเป็ดปรุงสุกจากไทย หลังใช้เวลาเจรจานาน 7 ปี
ข่าวดี!! ปลัดเกษตรฯ เผยความสําเร็จ ออสเตรเลียไฟเขียวนําเข้าเป็ดปรุงสุกจากไทย หลังใช้เวลาเจรจานาน 7 ปี
นายประยูร อินสกุล ปลัดกระทรวงเกษตรและสหกรณ์ เปิดเผยถึงความสําเร็จในการขอเปิดตลาดเป็ดปรุงสุก  จากไทยไปยังออสเตรเลีย ซึ่งใช้เวลาในการเจรจาขอเปิดตลาดนาน 7 ปี โดยเมื่อปี 2559 ในการประชุมคณะผู้เชี่ยวชาญด้านมาตรการสุขอนามัยและสุขอนามัยพืชและมาตรฐานอาหาร (SPS Expert Group) ระหว่างไทย – ออสเตรเลีย ครั้งที่ 12 ประเทศไทยได้ยื่นเอกสารข้อคิดเห็นต่อร่างเอกสารประเมินความเสี่ยงขั้นต้นสําหรับการนําเข้าเป็ดปรุงสุกจากไทย และข้อมูลสนับสนุนประกอบการพิจารณา โดยหน่วยงานที่เกี่ยวข้องของไทย ได้แก่ กรมปศุสัตว์ สํานักงานมาตรฐานสินค้าเกษตรและอาหารแห่งชาติ สํานักงานที่ปรึกษาการเกษตรต่างประเทศ ประจํากรุงแคนเบอร์รา และสํานักการเกษตรต่างประเทศได้แลกเปลี่ยนข้อมูลและประสานงานกับฝ่ายออสเตรเลียอย่างใกล้ชิด และเมื่อเดือนธันวาคม 2563 ออสเตรเลียได้เผยแพร่รายงานทบทวนความเสี่ยงการนําเข้าเป็ดปรุงสุกจากไทยฉบับสมบูรณ์ และในปี 2565 ผู้ตรวจประเมินออสเตรเลียได้เดินทางมาตรวจประเมินระบบการผลิตและส่งออกเป็ดปรุงสุกของไทย
จากการประชุมคณะผู้เชี่ยวชาญฯ ที่จัดขึ้นเป็นประจําทุกปี ทําให้การผลักดันขอเปิดตลาดนําเข้าเป็ดปรุงสุกสําเร็จลุล่วง โดยเมื่อวันที่ 11 พฤษภาคม 2566 นายสัตวแพทย์สมชวน รัตนมังคลานนท์ อธิบดีกรมปศุสัตว์ นายระพีภัทร์ จันทร ศรีวงศ์ อธิบดีกรมวิชาการเกษตร และนางสาวปิยะนุช ทิพยวัฒน์ รองเลขาธิการสํานักงานมาตรฐานสินค้าเกษตรและอาหารแห่งชาติ และนางสาวแอมเบอร์ พาร์ ที่ปรึกษาด้านการเกษตร สถานเอกอัครราชทูตเครือรัตน์ ออสเตรเลียประจําประเทศไทย ซึ่งเป็นผู้แทนกระทรวงเกษตร ประมง และป่าไม้ แห่งออสเตรเลีย ได้เข้าร่วมพิธีส่งเสริมความร่วมมือด้านสินค้าเกษตรระหว่างไทยและออสเตรเลีย ณ กรมปศุสัตว์ โดยฝ่ายไทยและฝ่ายออสเตรเลียแสดงให้เห็นถึงเจตนารมย์ที่จะทํางานร่วมกันเพื่ออํานวยความสะดวกด้านการค้าสินค้าเกษตรระหว่างสองประเทศ นอกจากนี้ กระทรวงเกษตร ประมง และป่าไม้ ออสเตรเลีย ได้ออกประกาศเงื่อนไขในการนําเข้าเป็ดปรุงสุกจากไทยอย่างเป็นทางการ โดยมีผลบังคับใช้ตั้งแต่วันที่ 16 พฤษภาคม 2566 เป็นต้นไป ทั้งนี้ คาดว่าไทยจะเริ่มส่งออกเป็ดปรุงสุกไปยังออสเตรเลีย ในช่วงต้นเดือนมิถุนายน 2566 ประมาณ 1,200 ตัน คิดเป็นมูลค่าประมาณ 11.86 ล้านเหรียญสหรัฐ (หรือกว่า 400 ล้านบาท)
รัฐบาลไทย-ข่าวทำเนียบรัฐบาล-“รมว.ทส.” เปิดศูนย์การเปลี่ยนแปลงสภาพภูมิอากาศและความหลากหลายทางชีวภาพ แห่งแรก จ.กระบี่ ยกระดับการสื่อสารสู่พื้นที่ เตรียมขยายให้ครอบคลุมทั่วประเทศ
วันเสาร์ที่ 27 พฤษภาคม 2566
“รมว.ทส.” เปิดศูนย์การเปลี่ยนแปลงสภาพภูมิอากาศและความหลากหลายทางชีวภาพ แห่งแรก จ.กระบี่ ยกระดับการสื่อสารสู่พื้นที่ เตรียมขยายให้ครอบคลุมทั่วประเทศ
“รมว.ทส.” เปิดศูนย์การเปลี่ยนแปลงสภาพภูมิอากาศและความหลากหลายทางชีวภาพ แห่งแรก จ.กระบี่ ยกระดับการสื่อสารสู่พื้นที่ เตรียมขยายให้ครอบคลุมทั่วประเทศ
“รมว.ทส.” เปิดศูนย์การเปลี่ยนแปลงสภาพภูมิอากาศและความหลากหลายทางชีวภาพ แห่งแรก จ.กระบี่ ยกระดับการสื่อสารสู่พื้นที่ เตรียมขยายให้ครอบคลุมทั่วประเทศ
วันที่26 พฤษภาคม 2566 เวลา 15.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดศูนย์ประสานงานด้านการเปลี่ยนแปลงสภาพภูมิอากาศและความหลากหลายทางชีวภาพ จังหวัดกระบี่ เป็นศูนย์แห่งแรกของประเทศไทย ที่สามารถใช้ประโยชน์ในการสื่อสาร สร้างความรู้ ความเข้าใจ และความตระหนักถึงเรื่องของการเปลี่ยนแปลงสภาพภูมิอากาศ ความหลากหลายทางชีวภาพ รวมถึงประเด็นด้านทรัพยากรธรรมชาติและสถานการณ์ด้านสิ่งแวดล้อม ซึ่งล้วนมีความเกี่ยวข้องเชื่อมโยงกัน เพื่อให้เจ้าหน้าที่ในจังหวัด ท้องถิ่น และประชาชน สามารถนําข้อมูลที่เกี่ยวข้องไปใช้เพื่อก่อให้เกิดประโยชน์สูงสุด โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสมชาย หาญภักดีปฏิมา รองผู้ว่าราชการจังหวัดกระบี่ พร้อมด้วยผู้บริหาร ทส. และเจ้าหน้าที่ เข้าร่วม ณ สํานักงานทรัพยากรธรรมชาติและสิ่งแวดล้อมจังหวัดกระบี่ อําเภอเมือง จังหวัดกระบี่
รมว.ทส. กล่าวว่า จังหวัดกระบี่ถือเป็นหนึ่งในหัวใจสําคัญของยุทธศาสตร์กระทรวงทรัพยากรธรรมชาติและสิ่งแวดล้อม (ทส.) เนื่องจากเป็นจังหวัดที่มีทรัพยากรอุดมสมบูรณ์ในหลากหลายมิติและสามารถขับเคลื่อนเศรษฐกิจที่สําคัญของประเทศ การจะดูแลรักษาให้สมบูรณ์ได้จนถึงชั่วลูกชั่วหลาน เชื่อว่าการดําเนินงานของศูนย์ประสานงานฯ จะเป็นหัวใจสําคัญในการดําเนินงานยุทธศาสตร์ของจังหวัดกระบี่ ที่จะสามารถเชื่อมโยงทั้งความหลากหลายทางชีวภาพ และการเปลี่ยนแปลงสภาพภูมิอากาศเข้าไว้ด้วยกัน โดยจะเป็นศูนย์กลางในการให้ความรู้และสร้างตระหนักแก่ประชาชนและหน่วยงานต่าง ๆ ในพื้นที่จังหวัดกระบี่และจังหวัดใกล้เคียง ซึ่งถือเป็นแห่งแรกของประเทศไทย และหวังเป็นอย่างยิ่งว่าจะมีการเปิดศูนย์ประสานงานด้านการเปลี่ยนแปลงสภาพภูมิอากาศและความหลากหลายทางชีวภาพในอีกหลาย ๆ แห่งทั่วประเทศ เพื่อสื่อสารสร้างการรับรู้พร้อมป้องกันบรรเทาปัญหาความรุนแรงของการเปลี่ยนแปลงสภาพภูมิอากาศที่เกิดขึ้นในประเทศไทย และศูนย์ประสานงานฯ นี้ จะเป็นบทบาทที่สําคัญในการทําให้ทุกภาคส่วนของประเทศไทย ทั้งในระดับจังหวัด อําเภอ ตําบล และหมู่บ้าน มีการทํางานอย่างบูรณาการร่วมกัน เพื่อเดินหน้าสู่เป้าหมายความเป็นกลางทางคาร์บอน และการปล่อยก๊าซเรือนกระจกสุทธิเป็นศูนย์ ของประเทศไทยได้อย่างยั่งยืนต่อไป
รัฐบาลไทย-ข่าวทำเนียบรัฐบาล-ก.แรงงาน ผลิตสิงห์รถบรรทุก หนุนอุตสาหกรรมโลจิสติกส์
วันเสาร์ที่ 27 พฤษภาคม 2566
ก.แรงงาน ผลิตสิงห์รถบรรทุก หนุนอุตสาหกรรมโลจิสติกส์
กระทรวงแรงงานโดยกรมพัฒนาฝีมือแรงงาน เร่งผลิตสิงห์รถบรรทุก ตอบโจทย์ตลาดต้องการแรงงานฝีมือ หนุนอุตสาหกรรมโลจิสติกส์และขนส่ง ปี 67 ตั้งเป้าผลิต 3,500 คน
รัฐบาลไทย-ข่าวทำเนียบรัฐบาล-กระทรวงยุติธรรม แถลงข่าวเปิดสถาบันพัฒนาสิทธิมนุษยชน
วันพฤหัสบดีที่ 11 พฤษภาคม 2566
11/05/2566
กระทรวงยุติธรรม แถลงข่าวเปิดสถาบันพัฒนาสิทธิมนุษยชน
กระทรวงยุติธรรม แถลงข่าวเปิดสถาบันพัฒนาสิทธิมนุษยชน
ในวันพฤหัสบดีที่ ๑๑ พฤษภาคม ๒๕๖๖ เวลา ๐๙.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการแถลงข่าวเปิดสถาบันพัฒนาสิทธิมนุษยชน โดยมี นายวัลลภ นาคบัว รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พันตํารวจโท เชน กาญจนาปัจจ์ รองผู้อํานวยการสถาบันนิติวิทยาศาสตร์ และผู้บริหารหน่วยงานในสังกัดกระทรวงยุติธรรม เข้าร่วมงานแถลงข่าว ณ บริเวณโถงกลาง ชั้น ๖ อาคารกระทรวงยุติธรรม
ในการนี้ ปลัดกระทรวงยุติธรรม ได้กล่าวใจความสําคัญตอนหนึ่งว่า “ปัจจุบันสังคมโลกได้ให้ความสําคัญกับสถานการณ์มนุษยชนที่เกิดขึ้นรอบตัวอย่างต่อเนื่อง ซึ่งประเทศไทยได้ดําเนินการตามสนธิสัญญาที่ได้ลงนามไว้จํานวน ๗ ฉบับ เพื่อปกป้องคุ้มครองสิทธิมนุษยชนขั้นพื้นฐานให้กับประชาชนในประเทศ ผ่านกฎหมายรัฐธรรมนูญและขับเคลื่อนสิทธิมนุษยชนผ่านแผนสิทธิมนุษยชนแห่งชาติ ซึ่งปัจจุบันเป็นแผนสิทธิมนุษยชนแห่งชาติ ฉบับที่ ๕ (พ.ศ.๒๕๖๖-๒๕๗๐) โดยกระทรวงยุติธรรม มีภารกิจในการอํานวยความยุติธรรม การบริหารความยุติธรรมและการพัฒนากระบวนการยุติธรรม และหน้าที่ที่สําคัญอีกประการคือ การบังคับใช้กฎหมายให้เกิดผลสัมฤทธิ์ตามเจตนารมย์ของกฎหมายให้มากที่สุด กรมคุ้มครองสิทธิและเสรีภาพจึงได้ยกระดับโดยจัดตั้งสถาบันพัฒนาสิทธิมนุษยชนเพื่อถ่ายทอดองค์ความรู้ให้เข้าถึงกลุ่มเป้าหมาย และสร้างทัศนคติในการเคารพสิทธิมนุษยชนซึ่งกันและกัน”
สําหรับสถาบันพัฒนาสิทธิมนุษยชน จัดตั้งขึ้นเป็นแห่งแรกในประเทศ มุ่งเป้าสร้างวัฒนธรรมการเคารพสิทธิมนุษยชนในสังคมทุกระดับ และในอนาคตจะเป็นศูนย์กลางในการรวบรวมองค์ความรู้สิทธิมนุษยชน ศึกษา วิจัย แสดงนิทรรศการพัฒนาการสิทธิมนุษยชน ให้ผู้ที่สนใจเข้าร่วมอบรมหลักสูตรสิทธิมนุษยชน โดยสถาบันพัฒนาสิทธิมนุษยชนมีหลักสูตรสําหรับนักบริหาร ได้แก่ ๑.หลักสูตรนักบริหารสิทธิมนุษยชนระดับต้น (บสต.) ๒.หลักสูตรนักบริหารสิทธิมนุษยชนระดับกลาง (บสก.) และ ๓. หลักสูตรนักบริหารระดับสูง (บสส.)
รัฐบาลไทย-ข่าวทำเนียบรัฐบาล-ครม. เคาะ แนวทางวิธีการทางอิเล็กทรอนิกส์ ส่งเสริมการทำงานและการให้บริการของภาครัฐ
วันพฤหัสบดีที่ 11 พฤษภาคม 2566
ครม. เคาะ แนวทางวิธีการทางอิเล็กทรอนิกส์ ส่งเสริมการทํางานและการให้บริการของภาครัฐ
.....
ที่ประชุม ครม. (9 พ.ค. 66) เห็นชอบแนวทางวิธีการทางอิเล็กทรอนิกส์ กรอบการดําเนินการด้วยวิธีการทางอิเล็กทรอนิกส์ของหน่วยงาน และวิธีการทางอิเล็กทรอนิกส์สําหรับหน่วยงานระดับเริ่มต้นและระดับมาตรฐาน ซึ่งเป็นการจัดทําวิธีการทางอิเล็กทรอนิกส์ในระยะแรก ตาม ม.19 แห่ง พ.ร.บ. การปฏิบัติราชการทางอิเล็กทรอนิกส์ พ.ศ. 2565
.
กําหนดให้หน่วยงานของรัฐนํางานบริการของภาครัฐ เช่น การอนุญาต การให้บริการ หรือการให้สวัสดิการแก่ประชาชน มาให้บริการบนแพลตฟอร์มดิจิทัลกลาง (ระบบ Biz Portal และ Citizen Portal) เพื่อบูรณาการการให้บริการของหน่วยงานต่าง ๆ บนแพลตฟอร์มดิจิทัลกลาง ลดภาระและต้นทุนของประชาชนในการติดต่อกับภาครัฐ
.
โดยหน่วยงานที่ยังไม่มีช่องทางการให้บริการในรูปแบบอิเล็กทรอนิกส์ ให้นํางานบริการมาพัฒนาบนแพลตฟอร์มดิจิทัลกลางดังกล่าวเป็นทางเลือกแรก ส่วนหน่วยงานที่มีงานบริการที่พัฒนาเป็นรูปแบบอิเล็กทรอนิกส์แล้ว ให้นํางานบริการมาเชื่อมโยงกับแพลตฟอร์มดิจิทัลกลาง
.
พร้อมมอบหมายให้คณะกรรมการพัฒนาระบบราชการ (ก.พ.ร.) พิจารณากรอบเวลาดําเนินการและติดตามเป็นระยะ เพื่อให้งานบริการของรัฐอยู่ในรูปแบบอิเล็กทรอนิกส์โดยเร็ว
.
อ่านเพิ่มเติม คลิก https://www.thaigov.go.th/news/contents/details/68060
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อธิบดีกรมการจัดหางาน ลงพื้นที่ จ.ระนอง ติดตามผลโครงการสกัดกั้นคนต่างด้าว ลักลอบเข้าเมือง และการดูแลคนต่างด้าวระหว่างรอส่งกลับ
วันพฤหัสบดีที่ 11 พฤษภาคม 2566
11/05/2566
อธิบดีกรมการจัดหางาน ลงพื้นที่ จ.ระนอง ติดตามผลโครงการสกัดกั้นคนต่างด้าว ลักลอบเข้าเมือง และการดูแลคนต่างด้าวระหว่างรอส่งกลับ
วันที่ 11 พฤษภาคม 2566 นายไพโรจน์ โชติกเสถียร อธิบดีกรมการจัดหางาน ลงพื้นที่จังหวัดระนอง ตรวจติดตามผลการดําเนินการโครงการบริหารจัดการเพื่อการสกัดกั้นคนต่างด้าวลักลอบหลบหนีเข้าเมืองเพื่อมาทํางาน การดูแลคนต่างด้าวที่ถูกกักตัวระหว่างรอการส่งกลับ และส่งกลั
ของสํานักงานตรวจคนเข้าเมือง ณ ตรวจคนเข้าเมืองจังหวัดระนอง ตําบลบางริ้น อําเภอเมืองระนอง จังหวัดระนอง เพื่ออํานวยความสะดวกการให้บริการงานตรวจคนเข้าเมืองแก่นายจ้างและแรงงานต่างด้าวตามนโยบายรัฐบาล ควบคู่กับการบังคับใช้กฎหมายอย่างจริงจังและเสริมสร้างวินัยด้านแรงงานของประเทศ โดยมีพ.ต.ท.ณรงค์วิทย์ สุกหอม รอง ผกก.ผอ.3 บก.อก.สตม. รายงานผลการดําเนินงาน นางสาวบุณยวีร์ ไขว้พันธุ์ นายสิบหมื่นชัย โพธิสินธุ์ รองอธิบดีกรมการจัดหางาน ผู้บริหารและเจ้าหน้าที่ที่เกี่ยวข้องร่วมประชุมหารือ
นายไพโรจน์ กล่าวว่า โครงการบริหารจัดการเพื่อการสกัดกั้นคนต่างด้าวลักลอบหลบหนีเข้าเมืองฯ ได้รับการสนับสนุนงบประมาณจากกองทุนเพื่อการบริหารจัดการการทํางานของคนต่างด้าว มีเป้าหมายสําคัญ คือ สกัดกั้นคนต่างด้าวลักลอบหลบหนีเข้าเมืองเพื่อมาทํางานขยายผลการจับกุมคนต่างด้าวที่กระทําความผิดในรูปแบบเครือข่ายลักลอบขนแรงงานต่างด้าวเข้ามาในประเทศรวมถึงแก้ไขปัญหาคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ โดยมีการตรวจสอบและประชาสัมพันธ์แก่นายจ้าง/สถานประกอบการที่จ้างแรงงานต่างด้าวให้ทราบแนวทางการปฏิบัติตามกฎหมายตลอดจนดูแลคนต่างด้าวที่ถูกกักตัวระหว่างรอการส่งกลับและส่งคนต่างด้าวกลับออกไปนอกราชอาณาจักร โดยผลการดําเนินการ ปี2566 มีการจับกุมคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิ จํานวน 1,029 คน คนต่างด้าวหลบหนีเข้าเมือง จํานวน 14,882 คน ผู้นําพาผู้ให้ที่พักพิงคนต่างด้าวหลบหนีเข้าเมือง 571 คน ขยายผลจับกุมเครือข่ายลักลอบขนแรงงานต่างด้าวเข้ามาในประเทศ จํานวน 396 ราย
“กรมการจัดหางานขอขอบคุณสํานักงานตรวจคนเข้าเมืองที่ร่วมมือขับเคลื่อนการแก้ไขปัญหาด้านแรงงานต่างด้าวมาโดยตลอดซึ่งเราจะดําเนินการโดยคํานึงถึงสิทธิมนุษยชนควบคู่กับการบังคับใช้กฎหมายอย่างเข้มงวด”อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-สธ. พัฒนาบุคลากรสาธารณสุข ด้านการรักษา ส่งเสริม ฟื้นฟู ป้องกันโรคในทัณฑสถาน ให้ผู้ถูกคุมขังได้รับบริการอย่างเท่าเทียมตามหลักสิทธิมนุษยชน
วันพฤหัสบดีที่ 11 พฤษภาคม 2566
สธ. พัฒนาบุคลากรสาธารณสุข ด้านการรักษา ส่งเสริม ฟื้นฟู ป้องกันโรคในทัณฑสถาน ให้ผู้ถูกคุมขังได้รับบริการอย่างเท่าเทียมตามหลักสิทธิมนุษยชน
กระทรวงสาธารณสุข จัดประชุมวิชาการพัฒนาระบบบริการสาธารณสุขสําหรับผู้ที่ถูกควบคุมโดยหน่วยงานของรัฐ มุ่งพัฒนาศักยภาพบุคลากรด้านการรักษา ส่งเสริม ฟื้นฟู ป้องกันโรค คุ้มครองสิทธิประโยชน์ด้านสาธารณสุขในเรือนจํา สถานพินิจ ศูนย์ฝึกอบรมเด็กและเยาวชน
กระทรวงสาธารณสุข จัดประชุมวิชาการพัฒนาระบบบริการสาธารณสุขสําหรับผู้ที่ถูกควบคุมโดยหน่วยงานของรัฐ มุ่งพัฒนาศักยภาพบุคลากรด้านการรักษา ส่งเสริม ฟื้นฟู ป้องกันโรค คุ้มครองสิทธิประโยชน์ด้านสาธารณสุขในเรือนจํา สถานพินิจ ศูนย์ฝึกอบรมเด็กและเยาวชน ให้ผู้ถูกคุมขังสามารถเข้าถึงบริการทางการแพทย์ที่ได้มาตรฐาน เท่าเทียมตามหลักสิทธิมนุษยชน
วันนี้ (11 พฤษภาคม 2566) ที่ โรงแรมรามาการ์เด้นส์ กรุงเทพมหานคร นายแพทย์ณรงค์ อภิกุลวณิช รองปลัดกระทรวงสาธารณสุข เป็นประธานเปิดการประชุมวิชาการการพัฒนาระบบบริการสาธารณสุขสําหรับผู้ที่ถูกควบคุมโดยหน่วยงานของรัฐ ปีงบประมาณ พ.ศ. 2566 โดยมีบุคลากรที่ปฏิบัติงานด้านเรือนจํา จากสํานักงานสาธารณสุขจังหวัด โรงพยาบาลศูนย์/โรงพยาบาลทั่วไป/โรงพยาบาลชุมชนแม่ข่าย กรมราชทัณฑ์ กรมพินิจและคุ้มครองเด็กและเยาวชน และกรมวิชาการสังกัดกระทรวงสาธารณสุข จํานวน 400 คนร่วมประชุม
นายแพทย์ณรงค์ กล่าวว่า กระทรวงสาธารณสุข ได้ขับเคลื่อนการพัฒนาระบบบริการสาธารณสุขสําหรับผู้ต้องขังในเรือนจํา โดยบูรณาการทํางานร่วมกับ กรมราชทัณฑ์ และสํานักงานหลักประกันสุขภาพแห่งชาติ มาอย่างต่อเนื่อง เพื่อพัฒนาระบบบริการสุขภาพของผู้ต้องขังในเรือนจําให้ครอบคลุมทั้งด้านการส่งเสริมสุขภาพ การป้องกันและควบคุมโรค การรักษาพยาบาล ฟื้นฟูสมรรถภาพ และการคุ้มครองสิทธิประโยชน์ด้านสาธารณสุขให้เป็นไปตามหลักสิทธิมนุษยชน ตามมติคณะรัฐมนตรี เมื่อวันที่ 17 พฤศจิกายน 2558 เรื่องสิทธิของผู้ต้องขังและสิทธิในการรับบริการสาธารณสุขจากรัฐ กรณีการเข้าถึงสิทธิในการได้รับบริการสาธารณสุขของผู้ต้องขัง และได้ขยายการบริการไปยังกลุ่มเด็กและเยาวชนในสถานพินิจ ศูนย์ฝึกและอบรมเด็กและเยาวชนด้วย
นายแพทย์ณรงค์กล่าวต่อว่า จากข้อมูลของกรมราชทัณฑ์ ปี 2565 ประเทศไทยมีผู้ต้องขังในเรือนจําทั่วประเทศ 269,267 คน ในจํานวนนี้ ร้อยละ 79 เป็นนักโทษเด็ดขาด รวมทั้งมีผู้ต้องขังเข้าใหม่มากกว่าผู้ที่ได้รับการปล่อยตัวหรือพ้นโทษ ซึ่งกระทรวงสาธารณสุข จะเป็นหน่วยให้การดูแลรักษา ส่งเสริมสุขภาพ ฟื้นฟูทั้งสุขภาพกายและสุขภาพจิต แก่ผู้ต้องขังตั้งแต่แรกรับ การจัดประชุมวิชาการฯ ครั้งนี้ จึงเป็นโอกาสสําคัญที่ผู้ปฏิบัติงานเกี่ยวกับผู้ต้องขังจากทุกหน่วยงานจะได้ร่วมแลกเปลี่ยนเรียนรู้ประสบการณ์และแนวทางการดําเนินงาน เพื่อนําไปปรับใช้ให้เหมาะสมกับพื้นที่ เกิดการพัฒนาศักยภาพของบุคลากรสาธารณสุข และเกิดเครือข่ายความร่วมมือในการพัฒนาระบบบริการสุขภาพในเรือนจํา สถานพินิจ ศูนย์ฝึกอบรมเด็กและเยาวชน ที่มีประสิทธิภาพต่อไป
****************************** 11 พฤษภาคม 2566